Document ID: 32006R1424

32006R1424
L 270/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1424/2006 AL CONSILIULUI
din 25 septembrie 2006
de modificare a Regulamentului (CE) nr. 1676/2001 privind instituirea unui drept antidumping definitiv și perceperea cu titlu definitiv a dreptului provizoriu instituit la importurile de benzi de polietilenă tereftalată originare din India și din Republica Coreea
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 384/1996 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) („regulamentul de bază”),
având în vedere Regulamentul (CE) nr. 1676/2001 al Consiliului din 13 august 2001 privind instituirea unui drept antidumping definitiv și perceperea cu titlu definitiv a dreptului provizoriu instituit la importurile de benzi de polietilenă tereftalată originare din India și din Republica Coreea (2), în special articolul 1 alineatul (3),
având în vedere propunerea prezentată de Comisie după consultarea comitetului consultativ,
întrucât:
A. PROCEDURA ANTERIOARĂ
(1)
Consiliul, prin Regulamentul (CE) nr. 1676/2001, a instituit un drept antidumping definitiv la importurile în Comunitate a anumitor tipuri de benzi de polietilenă tereftalată (PET) originare, printre altele, din India. Dat fiind numărul mare de producători-exportatori de benzi de PET în India, în timpul anchetei care a condus la adoptarea respectivului regulament („ancheta inițială”), a fost selectat un eșantion de producători-exportatori în conformitate cu articolul 17 din regulamentul de bază. Au fost calculate marje de dumping individuale, ce variază de la 0 % la 65,3 % pentru societățile anchetate individual, precum și o marjă de 57,7 %, în conformitate cu articolul 9 alineatul (6) din regulamentul de bază, pentru societățile care au cooperat și care nu au fost incluse în eșantion. Ulterior, au fost instituite drepturi antidumping ce variază de la 0 % la 62,6 %, luându-se în considerare, de asemenea, drepturile compensatorii rezultate din subvențiile la export acordate cu privire la aceleași produse originare din India, care erau aplicabile la momentul respectiv în temeiul Regulamentului (CE) nr. 2597/1999 al Consiliului (3).
(2)
Consiliul, prin Regulamentul (CE) nr. 366/2006 (4) („regulamentul de modificare”), a modificat nivelul marjelor de dumping calculate prin Regulamentul (CE) nr. 1676/2001. Noile marje de dumping variază între 3,2 % și 29,3 % și noile drepturi antidumping între 0 % și 18 %, pentru a lua în considerare, de asemenea, drepturile compensatorii rezultate în urma subvențiilor la export acordate cu privire la aceleași produse originare din India, astfel cum au fost modificate în conformitate cu Regulamentul (CE) nr. 367/2006 al Consiliului (5), care a fost adoptat ca urmare a unei reexaminări în temeiul expirării Regulamentului (CE) nr. 2597/1999.
(3)
Mai mult, Regulamentul (CE) nr. 367/2006 stabilește dreptul compensatoriu aplicabil altor societăți decât cele menționate individual la articolul 1 alineatul (2) din respectivul regulament la 19,1 %, marja de subvenții la export pentru aceste societăți fiind calculată la nivelul de 12 %.
(4)
Articolul 1 alineatul (3) din Regulamentul (CE) nr. 1676/2001, astfel cum a fost modificat prin Regulamentul (CE) nr. 366/2006, stabilește trei criterii enunțate la considerentul 7 de mai jos care, în cazul în care sunt îndeplinite, oferă producătorilor-exportatori indieni care nu au fost supuși unor măsuri antidumping ca urmare a anchetei originale posibilitatea de a obține un tratament de nou producător-exportator. Solicitanții cărora li se acordă acest tratament beneficiază de același nivel al dreptului ca și societățile care au cooperat la ancheta inițială și care nu au fost incluse în eșantion. Prin urmare, acestea sunt supuse unui drept care corespunde marjei mediei ponderate de dumping stabilite pentru societățile incluse în eșantion în timpul anchetei inițiale, toate marjele zero și de minimis fiind ignorate, în conformitate cu articolul 9 alineatul (6) din regulamentul de bază.
(5)
În cursul anchetei inițiale, marja de dumping medie ponderată menționată anterior a fost calculată ca media ponderată a marjelor de dumping a trei societăți incluse în eșantion, întrucât una dintre cele patru societăți selectate inițial avea o marjă zero. Marja de dumping medie ponderată astfel calculată în cadrul anchetei inițiale era, după cum se menționează la considerentul 1, de 57,7 %. Regulamentul de modificare reduce în mod considerabil marja de dumping a celor trei societăți menționate anterior. Noua marjă de dumping medie ponderată ce se aplică societăților care îndeplinesc cerințele articolului 1 alineatul (3) din Regulamentul (CE) nr. 1676/2001, recalculată în conformitate cu rezultatele regulamentului de modificare, este, prin urmare, de 15,5 %.
B. NOI CERERI ALE PRODUCĂTORULUI-EXPORTATOR
(6)
Producătorul-exportator indian SRF Limited („reclamantul”) a solicitat să i se aplice același tratament ca și societăților care au cooperat în cadrul anchetei inițiale, dar care nu au fost incluse în eșantion („tratamentul de nou producător-exportator”).
(7)
S-a efectuat o examinare pentru a determina dacă reclamantul îndeplinește criteriile de acordare a tratamentului de nou producător-exportator, prevăzute la articolul 1 alineatul (3) din Regulamentul (CE) nr. 1676/2001, cu privire la următoarele puncte:
-
producătorul-exportator nu a exportat produsele menționate la articolul 1 alineatul (1) din respectivul regulament în timpul perioadei de anchetă inițială (de la 1 aprilie 1999 la 31 martie 2000);
-
acesta nu este în legătură cu nici un exportator sau producător supus măsurilor instituite prin prezentul regulament
și
-
acesta a exportat în Comunitate mărfurile în cauză după perioada de anchetă și s-a angajat printr-o obligație contractuală irevocabilă să exporte o cantitate importantă în Comunitate.
(8)
A fost trimis un chestionar reclamantului, căruia i s-a cerut, de asemenea, să aducă probe prin care să demonstreze că îndeplinește cele trei criterii menționate anterior.
(9)
Reclamantul a răspuns la chestionar și a adus probe suficiente pentru ca acesta să fie considerat ca un nou producător-exportator.
(10)
Nivelul dreptului antidumping aplicabil reclamantului ar trebui să se bazeze pe marja de dumping medie ponderată stabilită pentru părțile selectate în eșantionul din ancheta originală, astfel cum a fost modificată în conformitate cu regulamentul de modificare, și anume 15,5 %, astfel cum este indicat la considerentul 5 menționat anterior.
(11)
Întrucât, în conformitate cu articolul 14 alineatul (1) din regulamentul de bază, nici un produs nu trebuie supus în același timp drepturilor antidumping și drepturilor compensatorii în vederea tratării uneia și aceleiași situații datorate dumpingului sau subvenției la exporturi, acest nivel al dreptului trebuie redus de marja de subvenție la export a reclamantului stabilită în cadrul anchetei antisubvenții care a condus la adoptarea Regulamentului (CE) nr. 367/2006 (a se vedea considerentul 59 din Regulamentul (CE) nr. 366/2006). Ar trebui aplicat nivelul dreptului valabil pentru toate celelalte societăți, întrucât reclamantul nu are un drept compensatoriu individual.
(12)
Prin urmare, nivelul dreptului antidumping aplicabil reclamantului ar trebui să fie calculat astfel cum este indicat în tabelul de mai jos:
Societatea
Marjă de subvenție la export
Marjă de subvenție totală
Marjă de dumping
Drept compensatoriu
Drept antidumping
Nivel total al dreptului
SRF Limited
12,0 %
19,1 %
15,5 %
19,1 %
3,5 %
22,6 %
(13)
Reclamantul și industria comunitară au fost informați cu privire la rezultatele examinării și au avut ocazia să își prezinte comentariile.
(14)
Reclamantul a prezentat comentarii privind calculul marjei de dumping. Aceste comentarii au fost luate în considerare și se reflectă în tabelul prezentat anterior.
(15)
Toate celelalte argumente și comentarii prezentate de către părți au fost analizate și luate în considerare în mod corespunzător, în cazul în care acest fapt se justifica,
ADOPTĂ PREZENTUL REGULAMENT:
Articolul 1
Articolul 1 alineatul (2) din Regulamentul (CE) nr. 1676/2001 se înlocuiește cu următorul text:
„(2) Nivelul dreptului antidumping definitiv aplicabil prețului net franco frontieră comunitară, înainte de vămuire, se stabilește după cum urmează pentru produsele originare din:
Țara
Societate
Drept definitiv (%)
Cod adițional TARIC
India
Ester Industries Limited
75-76, Amrit Nagar
Behind South Extension Part-1
New Delhi 110 003
India
17,3
A026
India
Flex Industries Limited
A-1, Sector 60
Noida 201 301 (U.P)
India
0
A027
India
Garware Polyester Limited
Garware House
50-A, Swami Nityanand Marg
Vile Parle (East)
Mumbai 400 057
India
6,8
A028
India
Jindal Poly Films Ltd.
56 Hanuman Road
New Delhi 110 001
India
0
A030
India
MTZ Polyfilms Limited
New India Centre, 5th floor
17 Co-operage Road
Mumbai 400 039
India
18,0
A031
India
Polyplex Corporation Limited,
B-37, Sector-1
Noida 201 301
Gautam Budh Nagar
Uttar Pradesh
India
0
A032
India
SRF Limited,
Express Building 9-10
Bahadur Shah Zaraf Marg
New Delhi 110 002
India
3,5
A753
India
Toate celelalte societăți
17,3
A999”
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 septembrie 2006.

Labels: 4
1
7
3
18